CELEX: 32021D0593
Language: da
Date: 2021-04-09 00:00:00
Title: Rådets afgørelse (EU) 2021/593 af 9. april 2021 om den holdning, der skal indtages på Den Europæiske Unions vegne i Det Europæiske Udvalg for Udarbejdelse af Standarder for Sejlads på Indre Vandveje og i Centralkommissionen for Sejlads på Rhinen, til vedtagelsen af en standard for harmoniserede flodinformationstjenester

13.4.2021   
               
               
                  DA
               
               
                  Den Europæiske Unions Tidende
               
               
                  L 125/54
               
            
         RÅDETS AFGØRELSE (EU) 2021/593
         af 9. april 2021
         om den holdning, der skal indtages på Den Europæiske Unions vegne i Det Europæiske Udvalg for Udarbejdelse af Standarder for Sejlads på Indre Vandveje og i Centralkommissionen for Sejlads på Rhinen, til vedtagelsen af en standard for harmoniserede flodinformationstjenester
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 91, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den reviderede konvention om sejlads på Rhinen, som blev undertegnet i Mannheim den 17. oktober 1868, som ændret ved konventionen om ændring af den reviderede konvention om sejlads på Rhinen, som blev undertegnet i Strasbourg den 20. november 1963, trådte i kraft den 14. april 1967 (»konventionen«).
                  
               
                     (2)
                  
                  
                     I henhold til konventionen kan Centralkommissionen for Sejlads på Rhinen (»CCNR«) ændre sit regelsæt vedrørende flodinformationstjenester ved at henvise til de standarder, der er vedtaget af Det Europæiske Udvalg for Udarbejdelse af Standarder for Sejlads på Indre Vandveje (»CESNI«), og gøre disse standarder obligatoriske i forbindelse med anvendelsen af konventionen.
                  
               
                     (3)
                  
                  
                     CESNI blev nedsat den 3. juni 2015 inden for rammerne af CCNR med henblik på at udarbejde tekniske standarder for transport ad indre vandveje på forskellige områder, navnlig for så vidt angår fartøjer, informationsteknologi og besætninger.
                  
               
                     (4)
                  
                  
                     Unionens aktiviteter i sektoren for transport ad indre vandveje tilsigter at sikre, at de tekniske specifikationer, som skal anvendes i Unionen, udarbejdes på en ensartet måde, navnlig for så vidt angår flodinformationstjenester.
                  
               
                     (5)
                  
                  
                     Med henblik på en effektiv transport og sikker sejlads på de indre vandveje er det vigtigt, at de flodinformationstjenester, som er omfattet af de forskellige retlige ordninger i Europa, er forenelige og så harmoniserede som muligt.
                  
               
                     (6)
                  
                  
                     CESNI forventes på sit næste møde den 15. april 2021 at vedtage 2021/1-udgaven af den europæiske standard for flodinformationstjenester (»ES-RIS 2021/1«).
                  
               
                     (7)
                  
                  
                     I ES-RIS 2021/1 fastsættes der ensartede tekniske specifikationer og standarder med henblik på at støtte flodinformationstjenester og sikre deres interoperabilitet. De pågældende tekniske specifikationer og standarder under ES-RIS 2021/1 svarer til de tekniske specifikationer og standarder, der kræves vedtaget i henhold til Europa-Parlamentets og Rådets direktiv 2005/44/EF (1), navnlig på følgende områder: elektroniske kortvisnings- og informationssystemer for indlandssejlads, elektronisk skibsmelding, efterretninger for skippere, fartøjssporingssystemer og kompatibiliteten af det udstyr, der er nødvendigt for anvendelsen af flodinformationstjenester.
                  
               
                     (8)
                  
                  
                     De tekniske specifikationer for flodinformationstjenester er baseret på de tekniske principper i bilag II til direktiv 2005/44/EF og er tilpasset det arbejde, der er udført på dette område af relevante internationale organisationer.
                  
               
                     (9)
                  
                  
                     Den holdning, der skal indtages på Unionens vegne i CESNI, bør fastlægges, da ES-RIS 2021/1 vil kunne få afgørende indflydelse på indholdet af EU-retten, nærmere bestemt de bindende tekniske specifikationer, der er vedtaget inden for rammerne af direktiv 2005/44/EF.
                  
               
                     (10)
                  
                  
                     CCNR forventes på sit næste møde i plenarforsamlingen den 2. juni 2021 at vedtage en resolution om ændring af CCNR-reglementet for at indføje en henvisning til ES-RIS 2021/1. Derfor bør den holdning, der skal indtages på Unionens vegne i CCNR, også fastlægges.
                  
               
                     (11)
                  
                  
                     Unionen er ikke medlem af hverken CCNR eller CESNI. Unionens holdning bør derfor udtrykkes af de medlemsstater, der er medlem af disse organer, og som handler i fællesskab i Unionens interesse —
                  
               VEDTAGET DENNE AFGØRELSE:
         
            Artikel 1
            
               1.   Den holdning, der skal indtages på Unionens vegne i CESNI til vedtagelsen af ES-RIS 2021/1, er at tilslutte sig dens vedtagelse.
            
            
               2.   Den holdning, der skal indtages på Unionens vegne i CCNR, er at støtte alle forslag, der bringer CCNR-reglementet i overensstemmelse med ES-RIS 2021/1.
            
         
         
            Artikel 2
            
               1.   Den holdning, der er fastsat i artikel 1, stk. 1, udtrykkes af de medlemsstater, der er medlem af CESNI, og som handler i fællesskab i Unionens interesse.
            
            
               2.   Den holdning, der er fastsat i artikel 1, stk. 2, udtrykkes af de medlemsstater, der er medlem af CCNR, og som handler i fællesskab i Unionens interesse.
            
         
         
            Artikel 3
            Mindre tekniske ændringer af de holdninger, der er fastsat i artikel 1, kan aftales uden yderligere afgørelse truffet af Rådet.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. april 2021.
            
               
                  På Rådets vegne
               
               A. P. ZACARIAS
               
                  Formand
               
            
         
         
            (1)  Europa-Parlamentets og Rådets direktiv 2005/44/EF af 7. september 2005 om harmoniserede flodinformationstjenester (RIS) på de indre vandveje i Fællesskabet (EUT L 255 af 30.9.2005, s. 152).